Lenininpuisto
Lenininpuisto (soome 'Lenini park') on Soomes Helsingis Alppila asumis paiknev 3,5 hektari suurune park. See rajati 1961–1962 Maj-Lis Rosenbröijeri projekti järgi. Park sai praeguse nime 1970. aastal, mil see eraldati Alppipuisto pargist. Pargi kõrval asub Kulttuuritalo. 2018. aastal hääletati Helsingi linnavolikogus pargi nime muutmise üle Lenini ohvrite mälestuspargiks, kuid eelnõu ei läinud läbi.